ਆਈਐਮਐਫ਼ ਦੀ ਚੀਫ਼ ਇਕਨੋਮਿਸਟ ਗੀਤਾ ਗੋਪੀਨਾਥ ਮੁਤਾਬਕ 2020 ਵਿੱਚ ਕੁਝ ਸੁਧਾਰ ਦੀ ਉਮੀਦ ਹੈ।

ਆਈਐਮਐਫ਼ ਨੇ ਕਿਹਾ ਹੈ ਕਿ ਇਸ ਸਾਲ ਗਲੋਬਲ ਵਿਕਾਸ ਦਰ ਸਿਰਫ਼ 3 ਫੀਸਦ ਹੀ ਹੋਵੇਗੀ। ਉੱਥੇ ਹੀ ਭਾਰਤ ਬਾਰੇ ਆਈਐਮਐਫ਼ ਦਾ ਅਨੁਮਾਨ ਹੈ ਕਿ ਮੌਜੂਦਾ ਵਿੱਤੀ ਸਾਲ ਵਿੱਚ ਵਿਕਾਸ ਦਰ 6.1 ਫੀਸਦ ਰਹੇਗਾ।

ਇਸ ਤੋਂ ਪਹਿਲਾਂ ਇਸ ਸਾਲ ਅਪ੍ਰੈਲ ਵਿੱਚ ਆਈਐਮਐਫ਼ ਨੇ ਭਾਰਤ ਦੀ ਵਿਕਾਸ ਦਰ 7.3 ਫੀਸਦ ਰਹਿਣ ਦਾ ਅੰਦਾਜ਼ਾ ਲਾਇਆ ਸੀ।

ਇਸੇ ਸਾਲ ਜੁਲਾਈ ਵਿੱਚ ਆਈਐਮਐਫ਼ ਨੇ ਮੌਜੂਦਾ ਵਿੱਤੀ ਵਰ੍ਹੇ ਲਈ ਭਾਰਤ ਦੀ ਜੀਡੀਪੀ 7 ਫੀਸਦ ਰਹਿਣ ਦਾ ਕਿਆਸ ਲਾਇਆ ਸੀ।

ਆਈਐਮਐਫ਼ ਨੇ ਆਪਣੀ ਨਵੀਂ ਰਿਪੋਰਟ ਵਿੱਚ ਕਿਹਾ ਹੈ, "ਕੁਝ ਗ਼ੈਰ-ਬੈਂਕਿੰਗ ਵਿੱਤੀ ਸੰਸਥਾਵਾਂ ਦੀ ਕਮਜ਼ੋਰੀ ਅਤੇ ਖ਼ਪਤਕਾਰ ਤੇ ਛੋਟੇ ਤੇ ਮਧਮ ਦਰਜੇ ਦੇ ਵਪਾਰ ਲਈ ਕਰਜ਼ਾ ਲੈਣ ਦੀ ਕਾਬਲੀਅਤ 'ਤੇ ਪਏ ਨਕਾਰਾਤਮਕ ਅਸਰ ਕਾਰਨ ਭਾਰਤ ਦੀ ਅਰਥ ਵਿਵਸਥਾ ਤੇ ਬੁਰਾ ਅਸਰ ਪਿਆ ਹੈ।


ਅੰਤਰਰਾਸ਼ਟਰੀ ਮੁਦਰਾ ਫੰਡ (ਆਈਐਮਐਫ਼) ਮੁਤਾਬਕ ਇੱਕ ਦਹਾਕੇ ਪਹਿਲਾਂ ਆਏ ਵਿੱਤੀ ਸੰਕਟ ਤੋਂ ਬਾਅਦ ਗਲੋਬਲ ਅਰਥਵਿਵਸਥਾ ਹੁਣ ਤੱਕ ਦੀ ਸਭ ਤੋਂ ਹੌਲੀ ਰਫ਼ਤਾਰ ਨਾਲ ਵਧ ਰਹੀ ਹੈ।